יפו א' (דקר)

יפו א' (שכונת דקר ומכללת תל אביב) היא שכונה בדרום יפו שבעיר תל אביב-יפו. היא תחומה בין דרך בן צבי מצפון, רחוב אד קוץ' מדרום, ממזרח רחוב היינריך היינה/יגאל ידין וממערב בשדרות ירושלים. בפינה הדרום מזרחית קיים מחלף וולפסון של כביש 20 (איילון). השכונה משתייכת לרובע 7 בתוכנית הרבעים של עיריית תל אביב-יפו. השכונה הוקמה בשנות ה-50 למטרת שיכון עולים חדשים מבולגריה, אשר במהלך השנים לקחו חלק נכבד בהקמת קבוצת הכדורגל הציונית הוותיקה - מכבי יפו.

אתרים בשכונה 

 אחד מהרחובות הבולטים בשכונה הוא רחוב עזה ההיסטורי. הרחוב חוצה באלכסון את השכונה, מהרחובות נחל שורק והגיחון במתחם הנחלים, ועד לרחוב נס לגויים הסמוך לשכונת לב יפו.

 חורשת נוזהה – פיסה משכונת הגנים אל נוזהא שבנייתה החלה בתחילת שנות ה-20 והייתה מוקפת בפרדסים. משמעות המילה נוזהה בערבית הוא מקום של נועם ושמחה.
 פארק דוידוף – פארק ירוק ורחב בדרום השכונה עם מסלולי הליכה, גינת כלבים ומתקנים לרווחת הציבור.
שבט יפו - בשכונה קיים שבט צופי יפו המשמש את תושבי יפו ונמצא בסמוך לפארק דוידוף.
 פארק נחל הבשור – גינה ציבורית בלב מתחם הנחלים.
 גינת נס לגויים – הוקמה על חורבות אצטדיון גאון ששימש למגרש הביתי של קבוצת הכדורגל מכבי יפו ונהרס בשנת 2009.

התחדשות עירונית 
מספר של מיזמי פינוי בינוי גדולים כבר החלו ברחבי השכונה, כמו גם פרויקטים שונים להתחדשות עירונית ומחיר למשתכן. הבולט ביניהם - פרויקט מכבי יפו, שנחשב לאחד המרכזיים בסקטור בתחומי תל אביב-יפו כולה וכולל הקמת שכונות מגורים עם אלפי יחידות דיור על מגרש מכבי יפו ובמתחם נס לגויים, לצד פיתוח מסחר ושירותים ציבוריים.

 פרויקט פינוי בינוי מתחם הנחלים (רחובות נחל שורק, נחל עוז והגיחון) בתב"ע מתקדם ע"י עזרה ובצרון ורונן אדריכלים, אשר בו מוצעות 810 יח"ד – תוספת 507 יח"ד למצב הקיים, תוך  שמירה על העצים בשטח הציבורי, חיבור השטח הציבורי לפארק דוידוב, אפיון השכונה ללא כבישים המאפשר רצף הליכתי, דופן מסחר ותעסוקה לכיוון היינריך היינה, בינוי חדש סביב חצרות פנימיות והקצאת שטח ציבורי לכלל תושבי השכונה.
 הקו האדום - מחודש אוגוסט 2023 החל לפעול בשכונה הקו האדום של הרכבת הקלה בתל אביב. הקו עובר בשתי התחנות החדשות הנמצאות בגבול המערבי של השכונה: הבעש"ט/שדרות ירושלים וכן איסקוב/שדרות ירושלים.
 בית צ'רנר – בשכונה מתפקד כיום כמרכז הקהילתי ומקיים אירועים וחוגים במהלך השנה עבור תושבי השכונה וצפוי לעבור שיפוץ, הרחבה ושדרוג לקאנטרי קהילתי בשנים הקרובות.
ככר דקר - תכנית בינוי עיר למגרש בייעוד מיוחד, כולל שימושים לאוכלוסיה הבוגרת בשילוב בית חולים סיעודי, חזית מסחרית ושטחים ציבוריים פתוחים.כחלק מתוכנית "שביל איילון" לפיתוח שבילי אופניים, הוקם שביל אופניים מרחוב היינריך היינה בשכונה, אשר בסוף התכנית יהיה ניתן לרכב ממערב ראשון לציון, לאורך נתיבי איילון ועד למחלף השלום דרך שדרות הר ציון ודרך בגין.
פארק דוידוף - תושבי השכונה הצביעו במסגרת פרויקט שש"ת של העירייה ובחרו להשקיע 1,300,000 ש"ח בשדרוג הפארק ע"י הוספת מתקני שעשועים, ספסלים, פינות ישיבה, צמחיה, תאורה ועוד. צפי משוער לסיום הפרויקט כפי שפרסמה העירייה - שנת 2024.

כיום, שכונת יפו א' (דקר) מתאפיינת בייחודיות ברמת המרקם, מבני השיכון מוקמו סביב מערכת היררכית של שטחים פתוחים איכותיים ומבני ציבור, המתבטאת בחיבור ישיר בין המבנים לשטחים הציבוריים הפתוחים דרך קומת הקרקע. רוב המבנים הם מבני שיכון ארוכים טיפוס רכבות בני 4 קומות.

רחובות ושדרות השכונה 

 אד קוץ'
 אנדרוס
 אשדוד
 באר שבע
 גר צדק
 דרך יגאל ידין / יציאה למחלף וולפסון
 הגיחון
 וכטנגוב
 חסידי האומות
 ילדי טהרן
 למרטין

 מיצקביץ אדם 
 נחל הבשור
 נחל עוז
 נחל שורק
 נסים איסקוב
 נס לגויים
 סג'רה
 עזה 
 רוזנבלט
 שדרות היינריך היינה 
 שדרות ירושלים

קישורים חיצוניים

 תחנת איסקוב בשכונת דקר, הקו האדום של הרכבת הקלה, משרד התחבורה והבטיחות בדרכים
 מדלן, נקודות עיקריות ונתוני עסקאות ביפו א' (דקר)
 פרויקט התחדשות עירונית מתחם הנחלים, פינוי בינוי נחל שורק, עזרה ובצרון
 תכנית בינוי עיר, ככר דקר יפו, מרחבים
 הרחבת אישורי בניה בשכונת מכבי יפו החדשה, תוספת של למעלה מ-100 דירות לשכונת מכבי יפו, גלובס
 
 קהילת תושבי יפו א' (דקר), קבוצת הפייסבוק של יפו א'
 פרויקט מחיר למשתכן ביפו א', משרד הבינוי והשיכון
 מסמך התחדשות עירונית דרום יפו, מנהל ההנדסה - אגף תכנון העיר
 
 
 אריה מירובסקי, מתחם מכבי יפו יככב בשיווקי רמ"י ב-2022, באתר גלובס, 15 בפברואר 2022
 מערכת אתר אייס, ניתן האישור לפרויקט תמ"א 38 חדש סמוך לבית צ'רנר, 15 באוגוסט 2022

א'